**PROJEKTE dalyvavusių mokyklų praktikos organizuojant modulinį mokymą analizės išvados ir rekomendacijos**

|  |  |
| --- | --- |
| **Bendrosios išvados** | **Rekomendacijos** |
| 1. PROJEKTO pirmajame ir antrajame etape dalyvavusios mokyklos suprato, kad gilinantis į mokinių įgimtus gebėjimus, polinkius ir atsižvelgiant į su būsima profesija bei karjeros siekiais susijusius poreikius, mokiniams galima sudaryti palankesnes sąlygas aktyviau ir kūrybiškiau mokytis, padėti atsiskleisti jų stiprybėms, padėti įgyti pasitikėjimo savo žiniomis ir kompetencijomis. | 1. Skatinti visų mokyklų nusiteikimą planuojant ir organizuojant ugdymą didelį dėmesį skirti mokinių poreikiams ir galimybėms. |
| 1. PROJEKTE dalyvavusių mokyklų patirties analizė patvirtino, jog stipri mokinių mokymosi motyvacija yra viena svarbiausių sėkmingo ugdymo(si) prielaidų. | 1. Skatinti mokinių nusiteikimą ir motyvaciją tikslingai mokytis, nuosekliai taikant įvairius mokinių motyvavimo būdus, užtikrinant daugiau pasirinkimo galimybių. |
| 1. PROJEKTE dalyvavusios mokyklos išbandė visas projekto ekspertų ir pačių pedagogų sukurtas modulines programas ir privalomai ar laisvai pasirenkamus dalykų modulius, daug dėmesio skirdamos ugdymo turinio diferencijavimui ir individualizavimui. Daugeliu atvejų projekto idėjos ugdymo procese išbandomuose dalykuose buvo persipynusios, projekte dalyvavę mokytojai išbandė įvairius mokymo būdus, metodus, didaktinius žaidimus, individualius, grupinius ar projektinius darbus, nes siekė rasti veiksmingiausią būdą siekti geresnės kokybės ir užtikrinti kiekvieno individualaus mokinio mokymosi sėkmę. | 1. Mokyklose lanksčiai nuosekliai taikyti įvairias organizacines priemones siekiant ugdymo diferencijavimo ir individualizavimo, teikti mokiniams galimybių rinktis veiksmingiausius būdus savo gebėjimams ugdytis. |
| 1. PROJEKTE dalyvavusios mokyklos, siekdamos padėti labiau atsiskleisti praktinių polinkių mokiniams, daug pastangų dėjo ugdymo procesą ir ugdymo turinį siedamos su praktine veikla. PROJEKTE dalyvavusių mokyklų pedagogai ieškojo ir išbandė įvairias galimybes, kaip mokinių įgytas vieno dalyko žinias ir gebėjimus pritaikyti kito dalyko pamokose ir tokiu būdu veiksmingai ugdyti įvairias mokinių kompetencijas, mažinti mokinių mokymosi krūvius. Vienas labiausiai pasiteisinusių būdų – dalykų integracija. | 1. Nuosekliai plėtoti mokiniams naudingą ir prasmingą praktinę veiklą, ugdymo procese teoriją siejant su praktika. 2. Ugdymo kokybės siekti plėtojant mokomųjų dalykų integraciją. Dėl integruojamų dalykų turėtų apsispręsti mokyklos bendruomenė. |
| 1. PROJEKTE dalyvavusios mokyklos, siekdamos gauti kuo išsamesnę grįžtamąją informaciją, kuria vadovaujantis būtų galima tikslingai planuoti tolesnį ugdymą(si) ir suteikti konkrečiam mokiniui veiksmingą pagalbą, taikė įvairius vertinimo ir įsivertinimo būdus. | 1. Ugdymo procese taikyti moduliniam mokymui būdingus vertinimo ir įsivertinimo būdus. Mokinių pasiekimų vertinimo pertvarkymui, struktūravimui, susisteminimui verta skirti daug daugiau dėmesio nei yra skiriama tradiciškai. Mokykloje prasminga kurti mokyklos lygmens vertinimo sistemą. Sistemos pagrindą turi sudaryti bendri susitarimai dėl mokinių pasiekimų vertinimo. Sistema turi padėti įtvirtinti mokykloje mokinių pasiekimų vertinimo naujoves, tokias, kaip formuojamasis vertinimas, kompetencijų vertinimas ir mokinių įsivertinimo gebėjimų ugdymas. Vertinimas mokykloje turi, visų pirma, būti nukreiptas į pagalbą mokinių mokymuisi, tačiau taip pat jis turi padėti mokykloms priimti svarbiausius ugdymo proceso organizavimo sprendimus. |
| 1. PROJEKTE dalyvavusiose mokyklose buvo išbandyta daug įvairių priemonių, susijusių su pagalba mokiniams renkantis tolesnio mokymosi ar profesinės veiklos kryptis, taikant profesinio informavimo ir konsultavimo priemones. | 1. Plėtoti galimybes mokiniams mokykloje gauti kvalifikuotas konsultacijas, susijusias su tolesnio mokymosi ir profesinės veiklos krypties pasirinkimu, su profesiniu veiklinimu susijusios priemonės turėtų būti svarbi ugdymo proceso dalis. |
| 1. PROJEKTE dalyvavusiose mokyklose buvo įsitikinta, kokia svarbi yra mokytojų motyvacija, tikslinga pedagogų veikla, bendradarbiavimas ir nuolatinis kvalifikacijos tobulinimas. | 1. Skatinti nuolatinį mokytojų bendradarbiavimą ir kvalifikacijos tobulinimą. |
| 1. Projekto mokyklų patirtis turėjo įtakos svarbių ugdymo organizavimui švietimo dokumentų papildymui, koregavimui ir rengimui. | 1. Toliau tobulinti nacionalinio lygmens švietimo dokumentus, susijusius su modulinio mokymo ir jo elementų taikymo organizavimu, numatant galimybes mokiniams, besimokantiems pagal modulinio mokymosi programas, laikyti egzaminus pilnai baigus konkretaus dalyko programą (pvz., vienuoliktoje klasėje), tobulinti atestatų išdavimo tvarką, tiksliau reglamentuoti, kaip užtikrinti nuoseklų mokymąsi, kai mokinys pereina iš vienos į kitą mokyklą. |